Seli vald (Tõstamaa kihelkond)
Seli vald (saksa keeles Sellie) oli vald Tõstamaa kihelkonnas. Vallamaja asus tänapäeva Seliste küla aladel. Vald moodustati 1866. aastal. Valla pindala oli 9651,7 ha ning see oli kihelkonna suurim. 1891. aastal liideti Seli vallaga Pootsi vald. 1926. aastal nimetati vald ümber Seliste vallaks. 1939. aasta valdade reformiga läks kogu valla maa-ala uue Seliste valla koosseisu.